Émilien Jacquelin

Émilien Jacquelin (sündinud 11. juulil 1995 Grenobles) on Prantsuse laskesuusataja. 

Ta on kuulunud Prantsusmaa meeskonda maailma karikasarjas alates 2017-2018 hooajast. Ta tuli maailmameistriks 12,5 km jälitussõidus 2020. aasta laskesuusatamise maailmameistrivõistlustel Anterselvas.

Oma esimese rahvusvahelise võistluse tegi Jacquelin, 2014. aastal noorte maailmameistrivõistlustel, kus ta võttis individuaalse poodiumikoha, saades pronksmedali. 2015. aasta juunioride maailmameistrivõistlustel võitis ta teatevõistluses pronksmedali. Pärast juunioride aastat debüteeris ta hooajal 2015-2016 IBU karikavõistlustel ja saavutas oma esimese võidu sellel tasemel 23. novembril 2017 Sjusjoen3 10 km sprindis. Seejärel liitus Émilien Jacquelin Prantsusmaa koondisega 2017-2018. aasta laskesuusatamise maailma karikasarja etapiks Östersundis ja seejärel Hochfilzenis.

Jaanuaris 2018. aastal Anterselvas peetud võistlusnädalal, õnnestus tal sprindis olla viies ja jälitussõidus kuuendal kohal, mis lubas tal esimest korda maailma karikasarjas osaleda 15 km ühisstardiga sõidus. Ta tegi distantsil seitse möödalasku ja oli lõpuks 28. kohal. Ta oli üks Pyeongchangi 2018. aasta olümpiamängudele valitud Prantsuse laskesuusatajatest, kus ta oli individuaaldistantsil 77. ja teatevõistluses 5. koht. Hooaja lõpus nimetatakse ta IBU poolt aasta algajaks.

Maailma karikasarja hooaja 2019-2020 alguses saavutas Émilien Jacquelin oma esimese maailma karikasarja etapi poodiumikoha, saavutades Hochfilzeni jälitussõidus kolmanda koha tabades 20 märgist 20, võistluse võitis Johannes Thingnes Bø. Järgmisel nädalal saavutas ta oma parima tulemuse, finišeerides ühisstardiga sõidus ühe möödalasuga teisena Johannes Thingnes Bø järel.

18. jaanuaril 2020. aastal võitis ta oma esimese maailma karikasarja võistluse Saksamaal Ruhpoldingi 4x7,5 km teatevõistluses. Ta võitis nädal hiljem Sloveenias Pokljukas toimunud segapaarisvõistluse koos Anais Bescondiga.

2020. aasta maailmameistrivõistlustel Anterselvas tõusis ta sprindis kuuendaks ja võitis siis 16. veebruaril jälitussõidus oma esimese maailmameistri tiitli (ja oma esimese individuaalarvestuse maailma karika võidu) veatu laskmise ja kiire suusatamisega, kus ta edestas finišis Johannes Thingnes Bød 0,4 sekundiga.

Prantsusmaa laskesuusatajad
Sündinud 1995